Farg`onada bank xodimasi xizmat vaqtida vafot etdi

Uning o`limiga avtohalokat sabab bo`lgan, deb yozmoqda Zamon.uz' nashri.
Qayd etilishicha, joriy yilning 8 yanvar kuni soat taxminan 16:55 larda Toshloq tumani "Yangiyo`l" MFYda yo`lning piyodalar yo`lagida “Cobalt” rusumli avtomashina haydovchisining xatosi bilan avtohalokat sodir etilgan. Buning oqibatida Xalq bankining Toshloq filiali kassiri N.Xasanova o`z burchini bajarish vaqtida halok bo`lgan.
Ma`lumot uchun, marhuma 2015 yildan buyon Xalq bankining Toshloq filialida kassir lavozimida, 2021 yilning dekabr oyidan Pensiya va nafaqa to`lovlari bilan ishlash sho`basida buxgalter-nazoratchi bo`lib ishlagan.